Casimiro Morcillo

Casimiro Morcillo González, nado o 26 de xaneiro de 1904 en Soto del Real (provincia de Madrid) e finado o 30 de maio de 1971 en Madrid, foi un eclesiástico católico latino, primeiro bispo de Bilbao, arcebispo de Zaragoza e arcebispo de Madrid.
 Traxectoria 
Naceu o 26 de xaneiro de 1904 na vila madrileña de Soto del Real. O 18 de decembro de 1926 foi ordenado sacerdote.

O 25 de xaneiro de 1943 foi nomeado bispo auxiliar de Madrid e bispo titular de Agathopolis. Recibiu a ordenación episcopal o 9 de maio do mesmo ano, de mans do bispo de Madrid Leopoldo Eijo y Garay, e tivo como co-consagrantes ao bispo de Tortosa Félix Bilbao Ugarriza e ao bispo de Mondoñedo Benjamín de Arriba y Castro.

O 13 de maio de 1950 foi nomeado primeiro bispo da nova diocese de Bilbao. O 21 de setembro de 1955 foi nomeado arcebispo de Zaragoza.

O 27 de marzo de 1964 foi nomeado arcebispo de Madrid. Finou no cargo o 30 de maio de 1971.

Categoría:Nados en 1904
Categoría:Nados na Comunidade de Madrid
Categoría:Finados en 1971
Categoría:Arcebispos católicos de España
Categoría:Arcebispos da Igrexa católica latina
Categoría:Bispos católicos do século XX